Държавен вестник, бр. 16, 2013 г., стр. 113

БРОЙ  16	
Д Ъ Р Ж А В Е Н  В Е С Т Н И К 	
СТР.  113  
Със заявление вх. № ГР-94-00-209 от 4.02.2011 г. 
е внесен проект за ИПРЗ с обяснителна записка, 
удостоверение за пълна проектантска правоспо
собност на инж. Огнян Ангелков.
С писмо изх. № ГР-94-00-209 от 15.02.2011 г. 
проектът е изпратен за съобщаване на заинтере
сованите лица по чл. 128, ал. 3 ЗУТ.
Със заявление вх. № ГР-94-00-209 от 24.06.2011 г. 
са представени: данни за ВиК мрежите за имотите 
в обхвата от „Софийска вода“ – АД, дендрологично 
заснемане и експертна оценка на растителността 
по чл. 19, ал. 4 ЗУЗСО, заверени на 11.02.2011 г. 
от дирекция „Зелена система“ при СО.
С писмо изх. № АГ-6602-35 от 25.07.2011 г. 
проектът е върнат след проведена процедура по 
съобщаването му без постъпили възражения. 
Приложени са 4 стр. разписен лист, 21 бр. съобще
ния с обратни разписки, протокол от 30.05.2011 г.
С писмо изх. № ГР-94-00-209 от 26.09.2011 г. са 
дадени указания на заявителите да внесат проект, 
изработен върху влязла в сила кадастрална карта 
за територията.
Със заявление вх. № ГР-94-00-209 от 14.10.2011 г. 
е внесен преработен проект с обяснителна запис
ка, комбинирана скица по чл. 16, ал. 3 ЗКИР за 
имоти № 1а, 010568, 010570, скици от СГКК за 
имоти с идентификатори 49206.2626.570 (номер по 
предходен план 010570), 49206.2626.568 (номер по 
предходен план 010568), 49206.2633.1001 (номер по 
предходен план 1а) и съгласуване с „ЧЕЗ Разпре
деление България“ – АД, от 8.07.2011 г.
Проектът е разгледан и приет от ОЕСУТ с ре
шение по протокол № ЕС-Г-98 от 6.12.2011 г., т. 12.
С писмо изх. № АГ-6602-35 от 10.01.2012 г. на 
главния архитект на район „Връбница“ са из
пратени допълнителни доказателства за редовно 
съобщаване на проекта.
За доказване редовността на съобщаването 
са представени допълнително: декларация от 
Цветан Викторов Георгиев от 15.05.2012 г. като 
собственик на имот 2633.2 със скица на имота и 
като собственик на имоти № 010569 и № 851024, 
заявление от Живка Михайлова Блажева от 
22.05.2012 г. като собственик на имоти № 010569 
и № 851024, заявление от Станислав Михайлов 
Георгиев от 18.05.2012 г. като собственик на имоти 
№ 010569 и № 851024, заявление от Елка Венчова 
Георгиева от 18.05.2012 г. като собственик на 
имоти № 010569 и № 851024, удостоверение за 
наследници на Михаил Станиславов Георгиев, 
Георги Грозданов Гърбачов и Христена Спасова 
Грозданова.
При горната фактическа обстановка се уста
новява от правна страна следното:
Искането е направено от заинтересованите 
лица по смисъла на чл. 135, ал. 1 във връзка с 
чл. 131, ал. 1 и ал. 2, т. 1 ЗУТ, а именно от Мария 
Павлова Секулова-Любенова, Емилия Алексан
дрова Любенова и Моника Александрова Любено
ва като собственици на имоти с идентификатори 
49206.2626.570 (номер по предходен план 010570), 
49206.2626.568 (номер по предходен план 010568), 
49206.2633.1001 (номер по предходен план 1а).
Действащият план на м. с. Мрамор е одобрен 
със Заповед № РД-16-88 от 28.11.1990 г. Със следва
щи заповеди № РД-16-1015 от 1994 г., № РД-09-333 
от 1997 г. и № РД-09-50-1328 от 2007 г. е попълвана 
кадастралната основа и са одобрени подробни 
устройствени планове (ПУП) за кв. 9 и кв. 1.
Кадастралната карта за територията е одоб­
рена със Заповед № РД-18-38 от 15.07.2011 г. на 
изпълнителния директор на АГКК.
Предвид горното е налице основанието за 
одобряване на ИПР по чл. 134, ал. 2, т. 2 и ал. 2 
във връзка с ал. 1, т. 1 ЗУТ – одобряване на 
кадастрална карта за територията, което пред
ставлява промяна в устройствените условия, при 
които е приет действащият план, и по чл. 134, 
ал. 2, т. 6 ЗУТ – съгласие на собствениците на 
имотите – предмет на плана.
С проекта се предвижда ново застрояване в 
УПИ XVII, основание за одобряването на което е 
наличието на съгласие на собствениците на имота.
Спазени са административнопроизводстве
ните правила при издаване на акта – сезиране 
на административния орган от заинтересовани 
лица по чл. 131, ал. 2, т. 1 ЗУТ със заявление по 
образец, допуснато е изработването на проект за 
ИПРЗ от компетентния за това орган, проектът е 
съобщен по реда на чл. 128, ал. 3 ЗУТ, внесеният 
проект е разгледан и е приет от ОЕСУТ.
Спазени са материалноправните разпоредби 
на ЗУЗСО, ЗУТ и актовете по прилагането му.
Имотите – предмет на плана, попадат в 
„Жилищна зона с преобладаващо малкоетажно 
застрояване“ („Жм“), в която съгласно прило
жение към чл. 3, ал. 2 ЗУЗСО, т. 4 е допустимо 
конкретното предназначение да е за жилищно 
строителство, каквото се предвижда с проекта.
С горното е спазено изискването на чл. 103, 
ал. 4 и чл. 104, ал. 1, изр. 2 ЗУТ.
Планът за регулация е изработен върху 
действаща кадастрална карта, с което е спазено 
изискването на чл. 115, ал. 1 и 2 ЗУТ.
С плана за регулация се урегулират имоти 
с идентификатори 2626.568 и 2626.570, като се 
създава УПИ XVII по имотните граници на 
двата имота.
С урегулирането на имоти по имотни гра
ници е спазено изискването на чл. 17, ал. 1, а с 
включването им в общ УПИ – чл. 17, ал. 2, т. 3 
ЗУТ. Предварителен договор по чл. 17, ал. 3 ЗУТ 
не се изисква, тъй като имотите са собственост 
на едни и същи лица, от които има съгласие за 
образуването на общ УПИ.
Изменя се планът за регулация на УПИ II – „за 
ОбНС“, и УПИ III – „за ОбНС“, като се създава 
задънена улица от о.т. 4а до о.т. 4б, обслужваща 
нов УПИ XVII, която улица преминава по из
точната граница на имот 2633.1001, без да засяга 
имот № 1002.
Изменение на границите на УПИ ІІІ – за 
ОбНС, се налага с оглед урегулирането на имот 
2633.1001 по имотна граница. УПИ III се от
режда с функция „ЖС“, което дава възможност 
при следваща инициатива от собствениците на 
отделните поземлени имоти, попадащи в него, 
за уреждане на взаимоотношенията между тях.
Лицето (изход) към улица на УПИ II и III е 
по действаща улична регулация, а на нов УПИ 
XVII – по новосъздадената задънена улица от 
о.т. 4а – о.т. 4б, с което е спазено изискването 
на чл. 14, ал. 4 ЗУТ.